โอเค มาเร็ว สาวๆ เข้าประจำที่ หนึ่ง สอง สาม แล้วก็…
อัลฟอนโซ อย่า…
คุณไปอิตาลีแล้วบอกว่า มีแต่พาสต้าที่เป็นอาหารอิตาเลียน
- แต่มันเขียนว่า "กรีก…" - จำตอนเราไปโซเฟียได้ไหม
- อัลฟอนโซ คุณนี่ดื้อแพ่งจริงๆ - แน่นอน
- มันเขียนว่า "สูตรกรีก" - โอเค
ราตรีสวัสดิ์ค่ะ
- "ราตรีสวัสดิ์" เหรอ - หมายความว่าไง
ไปอาบน้ำก่อนเลย ลูกเหงื่อแฉะซะขนาดนี้
- นี่ - พรุ่งนี้หนูค่อยอาบไม่ได้เหรอ
อ้อ อีกอย่าง
- เราไม่ได้ถ่ายรูปเลยสักรูป - อาซันตา…
ชาโร หยิบโทรศัพท์ของคุณมา ของผมถ่ายรูปไม่สวย
- มาถ่ายรูปกัน… - แต่สภาพหนูแย่มากเลย
เพื่อจดจำคืนนี้…
- หนูเหนื่อย - และการแสดงที่ยอดเยี่ยมของลูก
- เดี๋ยวนะ แล้ว… - นี่ไง
ไม่ สภาพลูกไม่ได้แย่เลย ลูกสวยมาก ดูสิ
- ดูสิ - แต่…
- น่ารักมาก อาซันตา ขอร้อง - อาซันตา นั่งดีๆ สิ เร็วเข้า
แค่รูปเดียว เร็วสิ
- แต่ทำไมอยู่ๆ คุณถึงอารมณ์เสียล่ะ - ตลกจริงๆ ดูเธอสิ
- อย่าทะเล้นนักสิ - เธอหน้าทะเล้นจริงๆ
ขอเธอถ่ายรูปเดียว แล้วดูเธอทำสิ
- เฮ้อ หนูอยากไปนอน - "เฮ้อ…"
- หนูเหนื่อย - เหนื่อยขนาดนั้นจริงๆ เหรอ
หนูไปได้หรือยัง
- แป๊บเดียว อาซันตา - ไหนดูซิ เดี๋ยวนะ
(คดีอาซันตา)
ก่อนที่เราจะเริ่ม ฉันอยากให้บันทึกนี่ไว้
เราคิดว่ามันสำคัญมาก
เราได้รับแจ้งว่ามีการสัมภาษณ์หลายครั้งกับท่าน
ที่เราไม่เข้าใจอย่างถ่องแท้
รวมถึงเลารา ปริเอโต และแม่ของเธอ คุณอิกเลเซียส
- เราทำตามขั้นตอนปกติ - เราเชื่อว่า "ขั้นตอนปกติ"
ต้องเป็นไปตามกฎหมายวิธีพิจารณาความอาญา
และการสัมภาษณ์ในที่ทำการของท่าน
ไม่ใช่สิ่งที่จะพิจารณาได้ว่า
เป็นความรอบคอบ ก่อนการพิจารณาคดีที่เหมาะสมในคดีนี้
ถ้าคุณไม่ได้รับแจ้งก่อนหน้านี้ ก็เป็นเพราะไม่มีเหตุผล
ให้ทนายไปเจอบุคคลเหล่านั้นตั้งแต่แรก
และฉันก็ไม่เห็นเหตุผล ที่ผู้พิพากษาที่ทำการสืบสวนจะทำเช่นนั้น
ถ้าอย่างน้อยมีบันทึกการสัมภาษณ์ที่กล่าวถึง
ไม่ว่าจะด้วยบันทึกเป็นลายลักษณ์อักษร หรือการบันทึกเสียง หรือ…
- วันนี้คุณก็อยู่ที่นี่แล้วใช่ไหม - วันนี้ฉันอยู่ค่ะ
และจะมีความโปร่งใส แต่เช้านี้ฉันเพิ่งรู้
เกี่ยวกับคำให้การของพยานคนนี้
ซึ่งละเมิดสิทธิ์ลูกความของฉัน ในการแก้ต่างอย่างยุติธรรม
แต่ปัญหานะคะ ศาลที่เคารพ
ไม่ใช่แค่ว่าการปฏิบัติแบบนี้ เกิดขึ้นซ้ำแล้วซ้ำเล่า
แต่เราได้รู้เกี่ยวกับมันโดยบังเอิญและรู้ผ่านสื่อ
อีกครั้งนะคะ ผ่านสื่อ!
ซึ่ง ณ จุดนี้ สำหรับฉันแล้ว บอกตามตรง
ดูจะยิ่งกว่าทนไม่ไหวแล้ว
คุณกำลังกล่าวหาอะไรผมงั้นเหรอ
เปล่าค่ะ ถ้าท่านคิดว่ามันเป็นการกล่าวหา…
งั้นผมคงเข้าใจผิดไปเอง
กรุณาเลิกตีความสิ่งที่ฉันพูดด้วยค่ะ
ที่ฉันจะพูดคือฉันเคารพการตัดสินใจของท่านเสมอ
ถ้าฉันต้องคัดค้านมัน ฉันก็ทำผ่านช่องทางกฎหมาย
และด้วยวิธีที่ถูกต้อง ฉันไม่ได้ไปออกสื่อ
หรือให้ความเห็นใดๆ นอกกระบวนการเหล่านี้
เกี่ยวกับข้อคิดเห็นของฉัน เกี่ยวกับสิ่งที่เกิดขึ้นในห้องนี้
สิ่งที่ฉันพูด ฉันพูดอย่างเป็นทางการ บันทึกเป็นลายลักษณ์อักษร
ครับ คุณผู้หญิง
- มีอะไรอีกไหม - ไม่มีค่ะ ศาลที่เคารพ ไม่มี
มาเริ่มกันเลยไหม
ค่ะ
สวัสดีครับ เลารา ขอโทษนะ
ผมคิดว่าหลังจากสิ่งที่คุณเพิ่งได้ยิน คุณรู้ว่าคุณมาที่นี่ทำไม ใช่ไหม
ดีมาก
ผู้หญิงคนนั้นบอกว่าเธอออกมาจากที่นี่
จากร้านขายอุปกรณ์กีฬา บนถนนเฆเนรัล ปาร์ดิญญัส
และเห็นอัลฟอนโซกับอาซันตาที่สี่แยกนี้
- พวกเขาไปทำอะไรที่นั่น - ไปเที่ยวลาอาลาเมดามั้ง
ถ้าพวกเขาไปทางนี้ กล้องพวกนี้ตัวนึงน่าจะจับภาพพวกเขาได้
ถ้าเป็นทางเท้าตรงนี้ มีกล้องตัวเดียวที่ธนาคารซาบาเดลล์
เปิดดูสิ!
นี่โรซาริโอกำลังไปที่โรงรถก่อนไปรับเธอ
กรอไปข้างหน้า
ถ้าเป็นตรงนี้ กล้องไม่เห็นพวกเขา
- ตรงนั้น - เพื่ออะไร
มันสำคัญยังไง พวกเขาคิดค่าดูคุณต่อครั้งหรือไง
เล่นสิ
หยุดตรงนั้น ย้อนกลับ
ตอน 18.24 น.
เฮ่ มีเรื่องอะไรเหรอ
- อะไรเหรอ - ก็คุณไม่โทรหาฉัน
- ผมเหรอ - ใช่
วุ่นจริงเช้านี้
หัวผมจะระเบิดแล้ว เพราะงั้นคุณควรบอกข่าวดีผมนะ
คุณนั่นแหละที่มาสาย
นี่ไง
นี่คือเลารา ปริเอโต พยานที่เห็นอัลฟอนโซ
เดินกับอาซันตาวันที่ 21 กันยายน
อย่างที่เห็น เธออยู่กับแฟน และหิ้วถุงร้านอุปกรณ์กีฬา
ซึ่งให้ความน่าเชื่อถือ ทั้งคำให้การของเธอและแม่เธอ
เธอเห็นนายสี่ตากับอาซันตา ในวันที่เกิดเหตุฆาตกรรม
- ใช่ วันตรงกัน - ใช่เลย
แต่เราตรวจสอบเวลาในกล้องตัวอื่นแล้ว
และเราก็อาจมีปัญหา ดูสิ
กล้องตัวนี้บันทึกเวลาเดิน 30 วินาที
จากสี่แยกที่เลารา ปริเอโต เห็นอัลฟอนโซ บัสเตร์รากับเด็กคนนั้น
เวลา 18.24 น. โอเคไหม
- ทีนี้ดูกล้องนี้สิ - 18.21 น.
ปั๊มน้ำมันที่โรซาริโอเดินผ่านกับอาซันตา
ก่อนหน้านั้นแค่สามนาที
อย่างน้อยใช้เวลาเดินห้านาทีระหว่างสองจุดนี้
ถ้าฝ่ายจำเลยต้องการใช้กล้องนี้…
พวกเขาอาจพูดได้ว่าดูจากกล้องนี้
เป็นไปไม่ได้ที่เลาราเห็นพวกเขาบนถนน
- แล้วเราก็จะมีปัญหา - ไม่
เราจะมีกรอบเวลาสำหรับการตีความ
เกิดอะไรขึ้นระหว่างเอ็กซ์กับวาย
วิดีโอนี่เป็นส่วนหนึ่งของการสืบสวน
ถ้าพวกเขาเจอมันและคิดว่ามันอาจช่วยได้ พวกเขาก็มีสิทธิ์ที่จะใช้มัน
ถ้าพวกเขาเจอมันนะ
ลูอิส ถ้าผมโต้แย้งไม่ได้ว่า อัลฟอนโซเกี่ยวข้องจริง
ผมซวยหนักแน่ๆ
การฟ้องร้องทั้งหมดของผมอาจล้มเหลวได้
โรซาริโอจะทำทุกอย่างเองคนเดียวได้ยังไง
เธอยกศพขึ้นไม่ไหวด้วยซ้ำ
เพื่อเอาลงไปจากห้องนอนหรือเอาลงจากรถ
อย่าให้เส้นผมมาบังภูเขาสิ เปโดร
จะมีภาพจากกล้องหรือไม่
หลักฐานที่เรามีปรักปรำบัสเตร์รามีเยอะมาก
ผมต้องบอกคุณไหมว่าเด็กนั่นนอนกับเขา ตอนที่เธอเวียนหัวในห้องเรียน
คุณก็ได้ยินผู้หญิงคนนั้นพูดแล้ว
ผมมั่นใจว่าคณะลูกขุนจะต้องเชื่อเธอ
ดีมาก คุณมั่นใจมากเลย
แต่ผมคือคนที่เผชิญหน้ากับคณะลูกขุนที่พิจารณาคดี
คุณจะเชื่อใครก่อน เด็กสาวคนนั้นหรืออัลฟอนโซ บัสเตร์รา
หา
ลูอิส
ไม่ใช่ทุกคนที่รู้สิ่งที่เรารู้เกี่ยวกับเขา
พ่อ!
ดึกดื่นป่านนี้ทำไมยังไม่นอนอีก
เรืออาร์เตโซจะออกตอนตีสอง กัปตันไม่รอใครทั้งนั้น
ใช่ๆ
เรืออาร์เตโซจะออกตอนตีสอง กัปตันไม่รอใครทั้งนั้น
แกไม่เข้าใจสินะ
ขอโทษที ผมรู้ว่ามันดึกไปหน่อย ช่วยเช็กอีเมลหน่อยนะ
- ฉลาดหน่อยสิลูก - พ่อ
แกไม่เคยฟังพ่อเลย ทำแต่เรื่องของตัวเองตลอด
คุณอยากให้ช่วยเรื่องหนังสือของคุณ เกี่ยวกับคดีนี้ไม่ใชเหรอ
เขาไม่รอใครทั้งนั้น
พรุ่งนี้เช้าไปดื่มกาแฟกันดีไหม
อย่างกับพ่อไม่มีตัวตน
ใช่ เหมือนเดิมตลอด
- พ่อ - เรืออาร์เตโซออกตอนตีสอง
- พ่อ… - กัปตันไม่รอใครทั้งนั้น
ครับ ไม่ต้องห่วง เราไม่พลาดเรือลำนี้แน่
เร็วเข้า ไปนอนกันเถอะ
- เข้าใจไหม เขาไม่รอใครทั้งนั้น - เขาไม่รอ เร็วเข้า ไปกันเถอะ
ศิลปินไม่ชอบตื่นเช้ามากเลยสินะ
ขอโทษค่ะ เมื่อวานเราทำรายการเสร็จดึกมาก
ฉันพยายามไม่พูดสิ่งที่อยากพูดออกอากาศ
คุณเลือกทำอย่างนั้นเองนะ
รูปพวกนั้นที่คุณส่งให้ฉันมาจากไหน
เจอมันในโทรศัพท์ของพ่อแม่เด็ก
รู้ไหมว่าแพทย์ชันสูตรบอกว่ายังไง
"เด็กคนนี้ได้รับยาระงับประสาท"
ทำไมพ่อแม่ถึงวางยาลูกสาวตัวเอง
ครั้งแรกที่เราค้นห้องอัลฟอนโซ
เราเจอกางเกงขาสั้นตัวนึงวางอยู่ข้างเตียง
บางคืนคุณน่าจะได้เห็นบ้านฉัน
แต่พอใช้แสงนิติวิทยาศาสตร์ส่อง
ก็เห็นคราบน้ำอสุจิ
ความเหงาอาจโหดร้าย แต่มันเป็นกางเกงขาสั้นของเขา ใช่ไหม
ใช่ และพบเลกกิ้งของเด็กคนนั้น บนโต๊ะข้างเตียงของเธอ
มันเป็นของเขาด้วยเหรอ
แล้วจุดเรืองแสง ที่เราเห็นด้วยแสงนิติวิทยาศาสตร์
ที่กระเซ็นติดผนัง พวกมันคืออะไร
คุณก็รู้ว่าถ้าฉันเขียนเรื่องนี้ พวกเขาลงโทษเขาสถานหนักแน่
จะเขียนเกี่ยวกับคดีนี้ เปาลา แค่รู้เรื่องการสืบสวนยังไม่พอ
คุณต้องรู้ด้วยว่าคนที่อยู่ที่นั่นเป็นยังไง
เรายังคุยกันเกี่ยวกับเนื้อหา ที่พบในโทรศัพท์ของโรซาริโอ ปอร์โต
รูปเธอใส่ชุดบัลเลต์ กับเสื้อตาข่าย…
แต่งหน้าแบบผู้ใหญ่
ภาพที่หลายคนเชื่อว่าโพสท่าเซ็กซี่หรือวาบหวิว
ไม่เหมาะสมกับวัยของเธอ
จริงๆ ครับ แต่เราอยากชี้แจงว่า…
สิ่งที่คุณเห็นในทีวีคือรายงานครั้งแรก…
แต่ยังไม่ได้กำหนดวันพิจารณาคดีด้วยซ้ำ พวกเขาก็ตัดสินแล้วว่าเราผิด
เห็นที่พวกเขาพูดถึงรูปพวกนั้นไหม
พวกเขาพยายามแยกคุณจากกัน ให้พวกคุณกล่าวหากันเอง
รูปพวกนั้นเป็นแค่การคาดเดาล้วนๆ
มันทำให้ผู้พิพากษาคนไหนเอนเอียงไม่ได้หรอก
อย่าว่าแต่ยอมรับมันเป็นหลักฐานเลย
ผู้พิพากษาอาจไม่เอนเอียง แต่คณะลูกขุนเอนเอียงแน่
เราจะพิสูจน์ความบริสุทธิ์ของคุณ ในการพิจารณาคดี โรซาริโอ
เราจะค้านทุกอย่างที่พวกเขาเสนอปรักปรำคุณ
ไม่ยุติธรรมเลย ฆวนโฆ
ไม่ยุติธรรมเลยจริงๆ ฉันต้องออกไปจากที่นี่ ฉันต้อง…
เราขอประกันตัวอีกครั้ง และเราจะได้มัน
แต่เราต้องอดทน
สำหรับมัลบาร์ ทุกวันที่คุณอยู่ที่นี่ ทำให้คุณดูมีความผิดมากขึ้น
และเขาจะใช้มันให้มากที่สุด
ฉันทนไม่ไหวแล้ว ไม่ไหวแล้วจริงๆ
ฉันอยากตาย
ไม่มีเหตุผลที่คุณจะไม่ถูกปล่อยตัว ระหว่างรอการพิจารณาคดี
และในที่สุด หลักฐานก็จะพิสูจน์ตัวมันเอง
อีกไม่กี่วันหรอก คอยดูสิ
(สองปีต่อมา)
แค่นั้นพอไหม รูเบน
ผมจะแถมให้อีกแล้วกันนะ มาริซา
วันนี้หลานจะมาหาฉันสองคน คุณไม่รู้หรอกว่าพวกเขากินเยอะแค่ไหน
เราไม่มีลูก
แต่เรามีหลานชายอายุ 15 ปีที่กินจุมาก
- มีลูกเป็นสิ่งที่เยี่ยมมาก… - และก็เหนื่อยมากด้วย
วัยอย่างเรา มีรายได้พอประทังชีวิตก็ดีใจแล้ว
เรื่องนั้นก็จริง
ขอลายเซ็นหน่อยค่ะ มันเป็นจดหมายลงทะเบียน
เยี่ยมเลย โดนปรับอีกแล้ว
- มาจากศาลจังหวัด - จากที่ไหนนะ
- เราเคยพูดว่ามันคงเป็นเรื่องบังเอิญ - อะไรนะ
ดูเหมือนผมเจอแจ็กพอตเข้าแล้วละ
- สวัสดีครับ - สวัสดีค่ะ
สวัสดีครับ
ท่านครับ ขออนุญาตนะครับ ก่อนที่เราจะเริ่ม
เพื่อนร่วมงานของผมจากฝ่ายจำเลย และผมอยากเน้นย้ำถึงความลำเอียงอย่างมาก
ที่เรามั่นใจว่าจะเผชิญกับมัน
คุณต้องการคัดค้านผู้ได้รับเลือกทุกคนเหรอ
- คือ… - ฟังนะคะท่าน…
ที่เรากำลังพูดถึงก็คือ ไม่ต้องสงสัยเลยว่าเป็นเพราะงานหนัก
และการสมรู้ร่วมคิดของสื่อ
ไม่มีแม้แต่คนเดียวในสเปนที่ไม่มีความเห็นที่มีอคติ
ว่าจำเลยบริสุทธิ์หรือผิดจริงหรือไม่
ฟังนะ คุณทนาย
มีการลงความเห็นเรื่องนี้แล้ว ในการอุทธรณ์ที่เกี่ยวข้อง
ถ้าคุณอยากคัดค้านสมาชิกทั้งสี่คน คุณก็มีสิทธิ์ทำได้ คัดค้านเลย
เอาละ มาเริ่มกันที่คำให้การ
คุณเข้าใจความรับผิดชอบของการเป็นลูกขุนไหม
เข้าใจครับ ไม่มีใครชอบ การรับผิดชอบแบบนั้นหรอก
แต่เด็กผู้หญิงคนนั้นควรได้รับความยุติธรรม
ไม่ครับ ที่จริงผมไม่รู้ว่า โรซาริโอ ปอร์โตเป็นใคร
- แน่ใจนะ - แน่ใจครับ
คุณคิดว่าคนเรารักลูกบุญธรรม เหมือนกับลูกแท้ๆ ไหม
มันตอบยากครับ
เพราะลูกผมเป็นลูกแท้ๆ ของผม ใช่ไหม
พวกเขาเกิดจากผม
คุณคุ้นกับคดีที่เรากำลังคุยกันสินะ
- ถามอะไรอย่างนั้นครับ - อะไรนะ
จะไม่คุ้นได้ยังไง เราทุกคนนั่งลุ้นจนติดขอบเก้าอี้เลย
ค่ะ แน่นอน
ก็เหมือนทุกคน ใช่ไหมคะ
เด็กผู้หญิงชาวจีน
อ๋อครับ แน่นอน
ครับ ผมรู้ว่าเธอเป็นใคร
เป็นผมคงทำร้ายเธอไม่ได้แน่
คุณให้ความยุติธรรมโดยไม่ลังเลใจได้ไหม
คนเราอาจจะลังเลใจนิดหน่อย ใช่ไหม
แต่ครับ ผมคิดว่าได้
ถ้าผมแน่ใจเกี่ยวกับมันนะ
เพราะสุดท้ายแล้ว…
มันเป็นความรับผิดชอบครั้งใหญ่
ครับ ใช่เลย
ใช่ครับ
ตอนกลางคืนผมคงนอนไม่หลับ
เมื่อคิดว่ามีคนกำลังชดใช้ ในสิ่งที่เขาไม่ได้ทำเพราะผม
ไม่รู้สิ ผมเชื่อว่าจิตสำนึกของคนเราต้องสงบ
ดีมาก การพิจารณาคดีจะเริ่มพรุ่งนี้
มาตรงเวลานะ
ที่ศาลจังหวัดซานเตียโก การพิจารณาคดีอาซันตา ที่คนคาดหวังไว้สูงได้เริ่มขึ้นแล้ว
หลังจากอยู่ในคุกสองปี คณะลูกขุนจะตัดสินว่า โรซาริโอ ปอร์โตและอัลฟอนโซ บัสเตร์รา
มีความผิดข้อหาฆาตกรรมลูกสาวของพวกเขา อาซันตา ยง ฟาง บัสเตร์รา ปอร์โตหรือไม่
มีกำหนดการพิจารณาคดี 24 วัน
แต่เพราะเสียงเรียกร้อง ว่าเป็นความผิดของพ่อแม่
มันอาจจะจบลงเร็วกว่านั้นก็ได้
บางทีในตอนนั้น เราอาจตอบคำถามที่เราทุกคนมีได้
ทำไมพวกเขาถึงทำมัน
พ่อแม่ฆ่าลูกตัวเองได้ยังไง
การพิจารณาคดีจะเป็นยังไง พวกเขาจะแก้ต่างร่วมกันต่อไปไหมคะ
คุณเชื่อมั่นโอกาสของลูกความคุณไหม
เราเชื่อมั่นความบริสุทธิ์ของโรซาริโอ ปอร์โต และอัลฟอนโซ บัสเตร์รา
แม้จะมีข้อมูลรั่วไหลมากมายที่เป็นอคติ
ซึ่งสื่อพูดซ้ำแล้วซ้ำเล่า
ลูกความของเราก็ถูกตัดสินแล้วว่าผิด
ก่อนก้าวเท้าเข้าไปในห้องพิจารณาคดีด้วยซ้ำ ขอบคุณครับ
- โฆตาโฆตา… - คุณคิดยังไงกับ…
ขอบคุณครับ ขอบคุณจริงๆ
- สวัสดีครับ - แล้ววิดีโอจากกล้องที่ปั๊มน้ำมันล่ะ
ขอบคุณครับ ขอบคุณจริงๆ
ที่อยู่ต่อหน้าคณะลูกขุนคืออัยการ จำเลย
โรซาริโอ ปอร์โต ออร์เตกา อัลฟอนโซ บัสเตร์รา กัมปอร์โร
และทีมฝ่ายจำเลยของพวกเขา
ศาลขอเริ่มพิจารณาคดีฆาตกรรม อาซันตา ยง ฟาง บัสเตร์รา ปอร์โต
คุณปอร์โต ตามที่ระบุในการสืบสวน
เจ้าหน้าที่ที่อยู่กับคุณตอนไปตรวจค้นบ้านที่มอนตูโต
ในคืนที่ลูกสาวของคุณตาย
อ้างว่าตอนเดินไปเข้าห้องน้ำ คุณสะดุดตะกร้าใส่ขยะ
ตะกร้าใส่ขยะในห้องฉัน ใช่ค่ะ
คุณจับมันหรือเปล่า
- ไม่ได้จับค่ะ - แน่ใจนะ
ฉันไม่ได้จับมันเลยค่ะ
ฉันแค่อยากไปห้องน้ำ
- แล้วคุณได้ไปไหม - พวกเขาไม่อนุญาตค่ะ
เหรอครับ
เจ้าหน้าที่พบเชือกสีส้มในตะกร้าใส่ขยะใบนั้น
ใช่ไหมครับ
ขออีกรูปครับ
คุณปอร์โต เชือกแบบนั้น ใช้สำหรับอะไรในบ้านคุณครับ
ฉันคิดว่ามันสำหรับ…
ใช้ทำสวนน่ะค่ะ
แล้วมีเหตุผลอะไร
ที่พบเชือกแบบนั้นในห้องนอนของคุณ
ไม่รู้ค่ะ แน่นอนว่าคนสวนไม่ได้ขึ้นไปบนห้อง
ฉันก็ไม่รู้ค่ะ
ช่วยเอารูปนั้นลงหน่อยได้ไหมคะ
เอารูปออกครับ
ขอบคุณค่ะ
เพื่อนร่วมงานของผมอยู่ในที่เกิดเหตุ ดำเนินการตามขั้นตอนที่จำเป็น
ผมพาโรซาริโอกับอัลฟอนโซ ไปที่บ้านในชนบทมอนตูโต
พอเราไปถึงที่นั่น โรซาริโอก็ปิดสัญญาณเตือนภัย
และบอกว่าเธอต้องเข้าห้องน้ำทันที
ผมเห็นเธอเดินขึ้นบันไดไปที่ชั้นสอง
และผมก็ตามเธอไป
นั่นคือตอนที่ผมเห็นเธอเข้าไปในห้องห้องหนึ่ง
ห้องที่มีตะกร้าใส่ขยะ
ใช่ครับ ตะกร้าใส่ขยะอยู่ตรงนั้น ข้างๆ ห้องน้ำ
มีการพูดคุยกันเยอะมากเกี่ยวกับเชือกในห้องนี้
แต่ไม่มีการพูดถึงรอยตัด
ปลายเชือกตัวอย่างกับปลายเชือกอีกเส้น
ปรากฏว่าเชือกที่พบในตะกร้าใส่ขยะใบนั้น
ไม่ตรงกับที่เชือกที่พบบนถนนในที่เกิดเหตุ
มันไม่ตรงกัน
คุณช่วยยืนยันข้อมูลนี้ได้ไหม
มันเป็นเชือกชนิดเดียวกัน
ความพอดีกันในเชิงกลของวัสดุนั้น
ยืนยันไม่ได้หลังจากถูกตัด
จึงไม่ถือว่ามีความเกี่ยวข้องกันค่ะ
เราจะได้เห็นกันว่ามันเกี่ยวข้องกันไหม
ระหว่างการสืบสวน กล่าวกันว่าเชือกแบบนี้
ไม่ธรรมดานัก ในพื้นที่ซานเตียโก กาเชรัส เตโอ…
อาจเป็นเพราะการค้นหาไม่ละเอียดพอ
ด้วยทรัพยากรที่น้อยกว่าหน่วยพิทักษ์พลเรือน
ภายในครึ่งวัน ผมหาเชือกสีส้มได้สามม้วนในพื้นที่ดังกล่าว
คุณไม่เจอเชือกแบบนี้ระหว่างการสืบสวนเหรอ
เชือกนั่นไม่ได้ทำจากวัสดุชนิดเดียวกัน
ที่บอกว่ามันเหมือนกันแค่เพราะมันเป็นสีส้ม
คงไม่จริงค่ะ
แล้วไงครับ
ผมอยากรู้ว่าทำไมเจ้าหน้าที่สืบสวน ถึงรีบปิดการไต่สวนแบบนั้น
ผมตอบแทนคุณได้นะ
คุณไม่อยากสืบสวน เพราะมีผู้กระทำผิดที่ถูกเลือกไว้ตั้งแต่วันแรก
ไม่ใช่ตั้งแต่วันแรก ตั้งแต่เริ่มเลย
อย่าเพิ่งด่วนสรุปครับ คุณทนาย
(กล้องที่ปั๊มน้ำมัน)
ดูภาพนี้ให้ดีๆ นะ
เพราะนี่คือครั้งสุดท้าย ที่กล้องบันทึกภาพอาซันตาไว้ตอนมีชีวิต
คุณปอร์โต คืนที่คุณกับอดีตสามีของคุณ
ไปแจ้งความที่สถานีตำรวจ
คุณบอกว่าคุณทิ้งอาซันตา ให้ทำการบ้านอยู่ที่บ้าน จริงไหมครับ
ใช่ค่ะ
ทำการบ้านหลังจากไปที่บ้านในมอนตูโตกับฉัน
ตอนแรกคุณไม่ได้พูดแบบนี้
เธอบอกว่าเธอเหนื่อย
และเธออยากทำการบ้านภาษาจีน
ที่คุณครูหวังให้เธอมาทำให้เสร็จ
ทำไมคุณไม่เอาชุดว่ายน้ำมาด้วยเลย ทำไมคุณถึงกลับไปเอามันทีหลัง
เพราะฉันต้องระบายอากาศในบ้าน
และ…
ใช้เวลาเป็นชั่วโมง
แล้วคุณใช้เส้นทางไหน เพราะเราไม่มีบันทึกการเดินทางครั้งนั้น
เราใช้ถนนวงแหวนค่ะ
แต่…
ถ้าให้พูดตามตรง ฉันยืนยันเรื่องนั้นตอนนี้ไม่ได้
คุณยืนยันไม่ได้ อ้อเหรอ
คุณทิ้งเด็กไว้ที่ไหน
ฉันทิ้งเธอไว้ระหว่างถนนเรปูบลิกา อาร์เฆนตินา ตัดถนนปูเอนเต กัสโตรค่ะ
รู้อะไรไหม คุณปอร์โต
ไม่มีหลักฐานยืนยันสิ่งที่คุณบอกผมเลย ไม่มีเลย
ไม่มีกล้อง ไม่มีพยาน ไม่มีอะไรเลย ไม่มีอะไรสักอย่าง
แต่มีหลักฐานยืนยันสิ่งที่คุณพูดในตอนแรก
คุณบอกว่าเด็กผู้หญิงคนนั้นไม่ได้อยู่กับคุณในรถ
แต่พอคุณรู้เกี่ยวกับกล้องนั่น
เธอก็อยู่กับคุณทันที
คุณปอร์โต ครั้งสุดท้าย ที่มีคนเห็นลูกสาวคุณตอนมีชีวิต
เธออยู่ในรถของคุณ กับคุณ กำลังเดินทางไปบ้านที่คุณเป็นเจ้าของ
- คุณยังอ้างอย่างนั้นอยู่ไหม - ฉันไม่ได้อ้างอะไรทั้งนั้น
นั่นคือสิ่งที่เกิดขึ้น และมันก็เกิดขึ้นแบบนั้น
(การซื้อยาลอราซีแพม)
วันที่ 5 กรกฎาคม ปี 2013 คุณจำได้ไหมว่า
ซื้อยาลอราซีแพมหนึ่งกล่อง 50 เม็ด
ที่ร้านขายยาโลเปซ เซียร์รา เลขที่ 23 ถนนรูอา โด ออร์เรโอ
ผมจำวันที่เป๊ะๆ ไม่ได้ แต่ก็น่าจะใช่
ผมมีหน้าที่ซื้อยาของโรซาริโอ
ในบรรดาสิ่งอื่นๆ อีกหลายอย่าง
งั้นคุณมีอะไรจะพูด เกี่ยวกับวันที่ 9 18 และ 23 กรกฎาคม
เห็นชัดว่าครูสอนดนตรีของเธอ แจ้งคุณว่าอาซันตาไม่สบาย
จำได้ไหมที่พูดว่าเด็กผู้หญิงคนนั้นถูกวางยา
ไม่ครับ ผมไม่เคยพูดแบบนั้น
ที่ผมพูดคือเธอดูเหมือนถูกวางยา
ซึ่งต่างกันเล็กน้อย
- ไม่แน่ใจว่าคุณรู้หรือเปล่า - ครับ
อาซันตากินยาต้านฮีสตามีนที่แรงมาก สำหรับอาการภูมิแพ้ของเธอ
ครับ งั้นคุณจะอธิบายยังไงเรื่องผลตรวจพิษวิทยา หลังการชันสูตรศพอาซันตา
ซึ่งไม่พบร่องรอยของยาแก้แพ้
แต่พบร่องรอยที่เทียบเท่ายาลอราซีแพม 27 เม็ด
อาซันตากินยาแก้เยื่อจมูกอักเสบ
คุณหมายถึง "ผงสีขาว" เหรอครับ
ที่อาซันตาบอกครูว่าพ่อแม่ให้เธอกิน
และก็เป็นยาที่กุมารแพทย์ของเธอ ปฏิเสธว่าไม่ได้สั่งจ่าย
บอกอะไรผมหน่อยสิ คุณบัสเตร์รา
คุณคิดว่ามันปกติไหม ที่ซื้อยาลอราซีแพม 125 เม็ดในสิบวัน
โรซาริโอกำลังประสบกับช่วงเวลาที่ยากลำบาก
เธอเพิ่งไปรักษาตัวที่โรงพยาบาลมา
เธอไม่รู้ด้วยซ้ำว่าเธอวางโทรศัพท์ไว้ที่ไหน
และเธอก็…
เธอวางยาผิดที่ แต่เธอต้องกินยาพวกนั้น
คุณบัสเตร์รา
บอกอะไรผมหน่อยสิ
คุณทำอะไรตอนอาซันตาหลับ
นอนหลับ
ไม่มีอะไรมากไปกว่านั้น
ลูอิส เป็นยังไงบ้าง
ขอโทษที่ผมไปงานศพไม่ได้
ผมยุ่งมาก คุณก็รู้ว่ามันเป็นยังไง
คุณเป็นไงบ้าง
สบายดี
เขาเคยพูดว่า "มันจะผ่านพ้นไป"
สองสามเดือนที่ผ่านมา เขา…
ไม่ค่อยเป็นตัวของตัวเอง
ผมเสียใจด้วยจริงๆ
เฮ้อ…
ผมอยากเป็นอัยการที่เห็นหน้าสองคนนั้นจัง
- มันดูดี บอกตามตรงเลย - แน่นอนอยู่แล้ว
ผมทิ้งการสืบสวนที่ไร้ที่ติไว้ให้คุณ
แต่จำไว้ว่ามันยังไม่จบ
ไม่ต้องห่วงครับ ไม่ต้องห่วง
ผมรู้
คุณจะเปิดรูปถ่ายหรือเปล่า
ผมขอให้คุณดูรูปพวกนี้ให้ดีๆ
(รูปถ่ายในโทรศัพท์มือถือ)
หยุดที่รูปนี้ครับ
อัลฟอนโซ ผมอยากให้คุณดูภาพนี้โดยเฉพาะ
ผมคิดว่าผมได้ยินโรซาริโออธิบายแล้ว
ว่าอาซันตาชอบเล่นเป็นมัมมี่
ไม่ โรซาริโอไม่ได้พูดแบบนั้น
โรซาริโอบอกว่าลูกสาวเราชอบแต่งตัว
เธอยกตัวอย่างที่ผมยืนยันได้
และก็ขอโทษนะ ทำไมแทนที่จะเอารูปนี้
ซึ่งอาจจะดูเป็นการชี้นำเพราะการโพสท่า
ทำไมไม่ให้ดูรูปก่อนหน้านี้
ทำไมถึงเปิดรูปนี้ค้างไว้ พร้อมด้วยแรงจูงใจที่มืดมนและซ่อนเร้น
ผมคิดว่ามันค่อนข้างลำเอียง
อัยการอยากถามคำถามเกี่ยวกับรูปนี้
คุณถ่ายรูปที่อาซันตาแต่งตัวไปเต้นคาบาเรต์เหรอ
ไม่ครับ ไม่ใช่
ผมแทบจะมั่นใจร้อยเปอร์เซ็นต์เลยว่า มันถ่ายด้วยโทรศัพท์ของอดีตภรรยาผม
อีกครั้งนะครับ ในตอนนั้นโทรศัพท์ของผมเป็นรุ่นเก่า
และถ่ายรูปออกมาไม่สวย
รูปต่อไปครับ
ย้อนกลับครับ
ขอบคุณครับ
นั่นมือคุณเหรอ
ก็น่าจะใช่ ใช่ครับ
ครับ ใช่ครับ
ตอนนั้นคุณเป็นคนถ่ายรูปด้วยเหรอ
ผมก็ไม่รู้
ผมไม่รู้จริงๆ
- จำช่วงเวลานี้ไม่ได้เหรอ - จำไม่ได้ครับ
เราถ่ายรูปลูกสาวไว้หลายร้อยรูป
ผมบอกไม่ได้ว่า…
ก็เหมือนพ่อแม่ที่ถ่ายรูปลูกไว้เยอะๆ
แล้วมันคืออะไรล่ะ คุณบัสเตร์รา
คุณถ่ายรูป หรือโรซาริโอเป็นคนถ่าย
คุณปอร์โต
การแต่งตัว การแต่งหน้า ที่ทางโรงเรียนกำหนด
เด็กทุกคนแต่งเหมือนกันหมดเหรอ
ใช่ค่ะ เด็กทุกคนที่แสดงแต่งตัวเหมือนกันหมด
ฉันพูดแบบนี้เพราะครูของเธอ พูดแบบนั้นระหว่างการสืบสวน
ระหว่างการสืบสวน
รูปพวกนี้อยู่ในโทรศัพท์ของลูกสาวคุณ
จริงหรือเปล่าที่โทรศัพท์นั่นเคยเป็นของคุณ
จริงค่ะ
มันเคยเป็นของฉัน
พอฉันตัดสินใจเปลี่ยนมัน ฉันก็ยกมันให้อาซันตา
บอกฉันอย่างหนึ่งสิ
มันมีเหตุผลยังไงที่คนถ่ายรูปแบบนี้
ด้วยเจตนาร้ายตามที่อัยการอ้าง
ด้วยโทรศัพท์ของเหยื่อเอง
พูดตามตรงนะ
พูดตามตรงค่ะ
ฉันไม่รู้
ศาลที่เคารพ ฉันขออนุญาตเพิ่มเติมบางอย่าง เกี่ยวกับรูปถ่ายพวกนี้ได้ไหมคะ
เชิญครับ
สำหรับฉัน มีแต่คนจิตใจโสมมเท่านั้น
ที่ตีความรูปถ่ายเด็กผู้หญิง ที่ใส่ชุดบัลเลต์ผิดๆ ได้
ฉันไม่เข้าใจเลย
ฉันไม่รู้ว่าอัยการตั้งใจจะแสดงนัยอะไร
แม้แต่ครูของเธอยังบอกว่า เด็กๆ ทุกคนถ่ายรูปแบบนี้หลังจบการแสดง
ฉันไม่รู้ว่าคนในห้องนี้มีลูก ที่แสดงในรายการหรืองานเทศกาลไหม
แต่…
เด็กๆ มักจะออกมากันแบบตื่นเต้นมาก
หมดคำถามแล้วค่ะ
คุณมิรันดา
ผมอยากให้คุณดูรูปอื่นๆ พวกนี้อย่างละเอียด
(ทัศนวิสัยบนถนน)
เชิญครับ
หยุดตรงนั้นครับ เวลา 22.17 น.
22.17 น.
ช่วยบอกเราหน่อยว่าตอนนั้นคุณอยู่ที่ไหน
ในวันเสาร์ที่ 21 กันยายน
ในช่วงเวลาประมาณนั้น
ผมถือไฟฉาย เดินไปตามถนนกับภรรยา
แล้วก็กลับมาประมาณ 23.15 น. หรือ 23.20 น. ครับ
เราเดินผ่านห่างจากจุดที่พบศพในเวลาต่อมา แค่ 60 หรือ 70 เซนติเมตร
คืนนั้นเราไม่เห็นอะไรเลย
ฉะนั้นถ้าศพอยู่ที่นั่น
คุณคงเห็นร่างของเด็กผู้หญิง
มีแสงสว่างไหม
ตอนนั้นมันดึกมาก
ผมบอกคุณไม่ใช่เหรอว่าเรามีไฟฉาย
คุณมีไฟฉาย
ฉะนั้นถ้าจำเลยอยู่ที่สถานีตำรวจ
แจ้งความว่าลูกสาวหายไป
ตอนที่คุณเดินไปตามถนน
ก็เป็นไปไม่ได้ ที่พวกเขาจะนำศพไปทิ้งตรงนั้นใช่ไหม
ขอบคุณครับ
ทีนี้ คุณมิรันดา…
จำสิ่งที่คุณพูดระหว่างการสืบสวนได้ไหม
ผมจำคำพูดเป๊ะๆ ไม่ได้ ไม่ครับ
แต่ผมให้การเหมือนที่ผมพูดตอนนี้
ผมไม่ใช่พระเจ้า แต่ศพไม่ได้อยู่ที่นั่น
ครับ บอกผมอีกอย่างนะครับ
- คุณคุยกับภรรยาคุณหรือเปล่า - คุยครับ แล้วยังไง
งั้นก็เป็นไปได้ว่าในตอนนั้น คุณไม่ได้สนใจข้างถนน ใช่ไหม
คุณอยากพูดอะไรก็พูดไป แต่ผมว่าศพไม่ได้อยู่ที่นั่น
อยากให้ผมพูดว่ามันอยู่ที่นั่นหรือไง
ไม่ ผมว่าเธอไม่ได้อยู่ที่นั่น
ยังไงก็ตาม ในวันทดสอบทัศนวิสัย ที่คุณทำกับหน่วยพิทักษ์พลเรือน
คุณระบุตำแหน่งของเสื้อยืดไม่ได้
พวกเขาทิ้งร่องรอยไว้ตรงจุดที่พบเหยื่อ
ใช่ไหม
ขออนุญาตค่ะ ใต้เท้า
ฉันอยากร้องขออย่างเป็นทางการ เพื่อเห็นแก่ความจริง
ให้คณะลูกขุนไปที่ถนนนั้นเพื่อตรวจสอบสถานที่
ว่าพยานเห็นศพอาซันตาในคืนนั้นหรือไม่
ไม่อนุญาต
คณะลูกขุนจะประเมินหลักฐาน ที่แสดงในห้องพิจารณาคดีนี้เท่านั้น
ตามที่ระบุในแฟ้มคดี
ผมรู้สึกแย่มากเลย
นั่งเหมือนหุ่นไล่กาอยู่ที่นั่นแปดชั่วโมง ผมไม่เข้าใจครึ่งหนึ่งของสิ่งที่พวกเขาพูด
มันจะไม่เป็นแบบนั้นตลอดไปหรอก แค่ไม่กี่วันเอง
ถ้าคุณไม่ไปทำหน้าที่ พวกเขาก็จะมาถาม
ถามผมเรื่องเนื้อต้นขาหน้า เนื้อสะโพกล่าง เนื้อขาหลัง…
แต่กฎหมาย… ทำไมผมต้องรู้เรื่องกฎหมายด้วย
พวกเขาไม่ได้ขอให้คุณรู้กฎหมาย
พวกเขาอยากให้คุณพูดสิ่งที่คุณคิด
และก็หยุดได้แล้ว ก่อนที่คุณจะทำมันพัง
ผมไม่ได้นอนมาสามวันแล้ว ผมไม่รู้ด้วยซ้ำว่าผมอยู่ที่ไหน
การเห็นเด็กผู้หญิงคนนั้น นอนอยู่ตรงนั้นเหมือนนางฟ้าตัวน้อย
ให้ตายสิ ผมหยุดคิดถึงมันไม่ได้เลย
จำซูร์โซได้ไหม
เขาขับรถออกจากถนนสายหลัก แล้วตกลงไปในแม่น้ำมิญโญ
เขาออกมาได้ แต่เมียเขาติดอยู่ในนั้น แล้วก็จมน้ำตาย
เขาใช้เวลาสองวัน กว่าจะโดดจากหน้าต่างฆ่าตัวตาย
- ผมแน่ใจว่าเขาเมามาก - ความรู้สึกผิดเป็นสิ่งที่น่ากลัว
นั่นคือสิ่งที่ผมงงมากกับคนพวกนี้ ดูเหมือนพวกเขาจะนอนหลับสบาย
ใช่ ซูร์โซอาจจะเมา แต่เขาเป็นคนธรรมดา
อย่าลืมนะ คืนนี้เราจะกินมื้อค่ำกับน้องสาวฉัน
วันที่เราตัดสินใจออกไปกินมื้อค่ำ…
แค่แป๊บเดียวเอง เดี๋ยวก็ถึงแล้วนะ
นี่คือที่ที่เด็กผู้หญิงคนนั้น…
มีอะไรเหรอ
คุณเห็นมันหรือเปล่า
(ทัณฑสถาน)
- เร็วสิ พูดมา - หนูไม่ได้พูดอะไรสักคำ
นั่นแหละเหตุผล พ่อรู้ว่าลูกคิดเหมือนที่พ่อคิด
เรากำลังถูกทำให้แพ้คดี
เรายังพอมีทางเลือก
เรารู้ว่ามันจะเป็นคดีที่ยาก พ่อคะ แต่พ่อเดินหนีมันไปไม่ได้ ใช่ไหม
ไม่ได้ พ่อเดินหนีมันไปไม่ได้
แต่พ่อหวังว่าจะมีอย่างอื่นให้ยึดเกาะไว้
พ่อยังคิดว่าโรซาริโอปิดบังบางอย่างอยู่ใช่ไหม
เธอไม่ช่วยพ่อหรอก
พ่อก็อ่านรายงานของนักนิติจิตวิทยาแล้ว
เธอเป็นโรคหลงตัวเอง เธอสงสารแต่ตัวเองเท่านั้น
เธอจะไม่บอกอะไร ที่อาจทำให้ชื่อเสียงเธอเสื่อมเสีย
ฟังนะ มันง่ายที่จะ เขียนรายงานแบบนั้นหลังรู้ข้อเท็จจริง
ถ้าพวกเขาเขียนมันได้ ก่อนที่อาชญากรรมจะเกิดขึ้น
มันจะช่วยให้เราทุกคน ไม่ต้องลำบากมากนัก รู้ไหม
แล้วเราจะทำยังไงดี โรซาริโอ
คดีเริ่มซับซ้อนขึ้นแล้ว พูดตามตรง
คุณจะคิดยังไงถ้าคุณเป็นสมาชิกคณะลูกขุน
และคุณรู้ว่าจำเลยโกหก
และยิ่งไปกว่านั้น ไม่ได้แจ้งความ
ว่าอาจพยายามฆ่าลูกสาวตัวเอง
คุณก็ไม่เชื่อฉันเหมือนกัน
ผมต้องการบางอย่างที่ผมใช้
โน้มน้าวคณะลูกขุนได้ว่าคุณบริสุทธิ์
บางอย่างที่คุณยังไม่ได้บอกผม
- ผมไม่รู้… - แต่ว่าไม่มีอะไรแล้วนะคะ
ไม่มีอะไรแล้ว…
คิดให้ดีๆ โรซาริโอ เพราะเราใกล้จะหมดโอกาสแล้ว
และจะไม่มีเวลาแล้ว
มันอาจไม่ใช่สิ่งที่คุณพูดได้เกี่ยวกับตัวคุณเอง
ไม่รู้สิ อาจเป็นอะไรที่เกี่ยวกับอัลฟอนโซ
อย่าพูดถึงอัลฟอนโซเลยค่ะ
ทุกอย่างนี้เป็นความผิดของเขา
ทุกอย่างมันไม่ควรเป็นแบบนี้
ฉันแค่อยากมีความสุข
ฉันต้องการแค่นั้น ฆวนโฆ
ผมยังคงไม่รู้ว่า ทำไมคุณถึงพูดว่าทุกอย่างเป็นความผิดของเขา
ผมไม่รู้เลย
เอาละ
ถ้าอย่างนั้น เราจะแก้ต่างร่วมกันต่อไป
มันคือทางเลือกเดียวของเรา
คุณจะอยู่ด้วยกัน
จนกว่าจะจบ
จะไปกันแล้วเหรอ
ฉันขอเวลาห้านาที
อดีตภรรยาของคุณกำลังดึงคุณตกต่ำไปกับเธอ
และถ้าคุณยังทำแบบนี้ต่อไป ฉันก็จะช่วยคุณไม่ได้
อยากติดคุก 20 ปีไหม
- ไม่อยาก - ดีค่ะ
งั้นเราก็ต้องพิจารณาการแก้ต่างอีกแบบหนึ่ง
คุณจะมีทางเลือกของคุณเองมากขึ้น
แต่มันไม่ได้ขึ้นอยู่กับฉัน มันเป็นการตัดสินใจของคุณ
จะไม่มีอะไรเปลี่ยนความจริงที่ว่า ลูกสาวผมจากไปแล้ว
ไม่นะ
ไม่ค่ะ อัลฟอนโซ
อาซันตาจะไม่กลับมาแล้ว นั่นคือความจริง
แต่เวลาสองปีที่คุณถูกขังก็เหมือนกัน
หรือเวลา 20 ปีในคุกที่ฝ่ายอัยการร้องขอ
วันนี้พวกเขาจะพยายามทำให้ทุกคนเชื่อว่า คุณพาอาซันตาไปที่มอนตูโตด้วยเช่นกัน
คุณก็รู้ว่าพวกเขามีพยาน
วันนั้นผมไม่ได้ไปเหยียบบ้านนั้นเลย
ทำไมคุณถึงปกป้องเธออยู่ตลอดนะ
โรซาริโอไม่ได้ฆ่าอาซันตา
และคุณจะไม่มีวันได้ยินผมพูดว่าเธอฆ่า
ฉันอยากรู้ว่าคุณทำแบบนี้ทำไม ฉันไม่เข้าใจเลย
- เธอเป็นภรรยาผม - ไม่ใช่
ไม่ใช่ ตั้งแต่เธอเริ่มทิ้งอาซันตาไว้ที่บ้านคนเดียว เพื่อไปเที่ยวกับชู้รักของเธอ
นี่มันอะไรกัน ศักดิ์ศรีเหรอ
คุณพยายามพิสูจน์อะไร ว่าคุณอยู่เหนือทุกสิ่งและทุกคนงั้นเหรอ
สิ่งที่พวกเขามีตอนนี้มากพอที่จะทำให้แน่ใจว่า คุณจะไม่ได้เดินออกไปจากที่นี่อย่างอิสระ
เว้นแต่เราโน้มน้าวพวกเขาไม่ให้เชื่อผู้หญิงคนนั้น ที่บอกว่าเธอเห็นคุณบนถนนได้
พูดตามความเป็นจริงกันหน่อยนะ
เราออกไปที่นั่นและบอกว่า โรซาริโอตื่นตระหนกและโทรหาคุณ
- และพูดว่า… - ผมจะไม่โกหกใครทั้งนั้น
ความเงียบของคุณกำลังตัดสินว่าคุณผิด
บอกอะไรผมหน่อยสิ
คุณจะมีชีวิตอยู่ได้ไหมทั้งที่รู้ว่า คุณใช้ชีวิตร่วมกับคนที่ฆ่าลูกสาวคุณ
ฉันก็ไม่รู้
ฉันไม่รู้ อัลฟอนโซ บอกตามตรงนะ ฉันไม่รู้
แต่ฉันทำงานนี้มาหลายปี และมีสิ่งหนึ่งที่ฉันมั่นใจ
ไม่มีผู้บริสุทธิ์คนไหนอยากเข้าคุก
เอาละ
พูดตามตรง
คุณคิดว่ายังไง
สิ่งที่ทุกคนจะคิด
ว่ามีบางอย่างที่คุณไม่ได้บอก ที่มันเลวร้ายกว่าการตายของลูกสาวคุณ
จำได้ไหมว่าคุณทำอะไร ในตอนบ่ายวันที่ 21 กันยายน
(บันทึกการโทร)
ผมนั่งลงเพื่อทำสิ่งที่ผมชอบมากๆ ซึ่งก็คือการอ่าน
อ่านหนังสือ แน่นอน
คุณอยู่ในอะพาร์ตเมนต์ของคุณนานแค่ไหน
จนถึงเวลา 21.30 น. หรือ 21.45 น
ผมไม่ได้ออกไปจากที่นั่นตลอดทั้งบ่าย
บอกผมหน่อยสิว่าในอะพาร์ตเมนต์ของคุณ รับสัญญาณโทรศัพท์ได้ดีไหม
ก็ปกติ ใช่ครับ ตามมาตรฐาน
เหมือนทุกที่ในเมือง ผมไม่…
- ผมไม่เข้าใจคำถาม - ไม่ต้องห่วง ผมจะอธิบายให้ฟัง
เป็นไปได้ยังไงที่โทรศัพท์มือถือของคุณ
ไม่ส่งสัญญาณเลยระหว่างเวลา 15.00 น.
ถึง 20.43 น. ค่ำวันเดียวกัน
หรือคุณปิดโทรศัพท์ คุณจะได้หายตัวไป
ไม่ครับ ขอโทษนะ ผมไม่ได้ปิดโทรศัพท์
ผมไม่รู้ว่าคุณไปเอาข้อมูลนั้นมาจากไหน
งั้นช่วงเย็นวันนั้นโทรศัพท์ของคุณเปิดอยู่เหรอ
ไม่ครับ ไม่ใช่เย็นวันนั้น เปิดตลอด
สิ่งที่อัยการดูเหมือนจะมองข้ามไป ในการโต้แย้งของเขาคือรายงานของผู้เชี่ยวชาญ
ที่ระบุว่าโทรศัพท์มือถือของอัลฟอนโซ
อาจเชื่อมต่อกับเครือข่ายไวไฟในบ้าน
เสาสัญญาณโทรศัพท์มือถือจึงไม่พบสัญญาณ
ที่จริง ถ้าโทรศัพท์มือถือเครื่องนั้น
ไม่มีการเชื่อมต่อตลอดเวลาหลายชั่วโมงนั้น
ก็คงโทรออกไม่ได้ใช่ไหม
บ่ายวันนั้นคุณใช้โทรศัพท์มือถือ เครื่องนั้นหรือเปล่า คุณบัสเตร์รา
ครับ ผมเชื่อว่าผมโทรหลายครั้งเลย
โทรเข้าโทรศัพท์บ้านของโรซาริโอครั้งนึง
โทรเข้าโทรศัพท์มือถือของอาซันตา และโทรเข้าโทรศัพท์บ้านที่มอนตูโตด้วย
ที่จริง โทรหลายครั้งเลยครับ
ไม่ต้องสงสัยเลยว่ามันเป็นโทรศัพท์วิเศษ ถ้ามันโทรได้ขณะปิดเครื่อง…
ศาลที่เคารพ นี่เป็นการทำให้เข้าใจผิด
ต่อมาเวลาโทรได้ถูก…
วันนั้นโทรศัพท์ของเขารับสายเข้าด้วยค่ะ
ผมขอเตือนว่านี่เป็นการพิจารณาคดี ไม่ใช่ตลาด
กรุณาพูดเมื่อถึงตาคุณพูด
- คุณทนาย มีคำถามอะไรอีกไหม - ไม่มีครับ ใต้เท้า
ตอนนี้ถึงตาทนายฝ่ายจำเลยพูดแล้ว
อย่างที่ฉันบอก วันนั้นโทรศัพท์ของเขารับสายเข้าด้วย
ตัวอย่างเช่น ครั้งหนึ่งตอนราวๆ 21.36 น.
จากที่อยู่เดิมของเขาที่ถนนดอกเตอร์เตเซโร
ถูกต้องไหมคะ
ครับ ถูกต้อง
และถูกต้องไหมที่จะบอกว่าคนที่โทรมา
คือคุณโรซาริโอ ปอร์โต
ถูกต้องครับ
คุณคุยกันเรื่องอะไรคะ
เธอโทรบอกผมว่าหาอาซันตาไม่เจอ
และถามว่าเธออยู่กับผมหรือเปล่า
แค่นั้นเหรอคะ ได้คุยเรื่องอื่นไหม
ในเมื่อเธอไม่ได้อยู่กับผม
ผมบอกให้เธอโทรหาเพื่อนๆ แม่ของพวกเขา…
ถ้าไม่เจอ การไปแจ้งตำรวจ เป็นขั้นตอนที่สมเหตุสมผล
อัลฟอนโซ การโทรใช้เวลาห้านาที
ห้านาที
แน่ใจนะว่าคุณคุยกันแค่นั้น
กรุณาคิดให้ดีๆ ค่ะ
ผมไม่มีอะไรต้องคิด
ศาลเรียกเลารา ปริเอโต อิกเลเซียส มาที่ที่นั่งของพยาน
(พยานคนสุดท้าย)
- สวัสดี เลารา - สวัสดีค่ะ
เอาละ ก่อนที่เราจะเริ่ม
บอกชื่อเต็มของคุณได้ไหม และรู้จักอาซันตาได้ยังไง
ฉันชื่อเลารา ปริเอโต อิกเลเซียส
ฉันรู้จักอาซันตา ที่ชั้นเรียนภาษาฝรั่งเศสที่โรงเรียนค่ะ
คุณไม่สงสัยเลยว่าคุณเห็นอาซันตากับพ่อของเธอ
เดินอยู่บนถนนในตอนบ่ายวันที่ 21 กันยายน
ฉันแน่ใจค่ะ เพราะ…
พ่อกับลูกสาวคู่นี้เห็นที่ไหนก็จำได้ค่ะ
แล้วการพบกันครั้งนั้นเกิดขึ้นเมื่อไหร่และที่ไหน
หลังเวลา 17.30 น. และก่อนเวลา19.00 น. แน่นอนค่ะ
ฉันเดินไปตามถนนเฆเนรัล ปาร์ดิญญัส และฉันก็เห็นพวกเขา
พวกเขาเดินไป ตามถนนเรปูบลิกา เดล ซัลวาดอร์ค่ะ
- แล้วคุณมาจากไหนครับ - ซื้อรองเท้าค่ะ
รองเท้าผ้าใบ
ที่ร้านขายอุปกรณ์กีฬาแถวๆ ถนนนั้นค่ะ
เลยไปหน่อย
ขอบคุณมากครับ
สวัสดีค่ะ เลารา
ฟังนะ อัยการแย้งว่า
ในช่วงเวลานั้นระหว่าง 17.30 น. และ 19.00 น. ตามที่คุณบอก
อาซันตาโดนวางยาแล้ว
คุณสังเกตเห็นมีอะไรผิดปกติ ในการเดินของเธอไหม
มีอะไรที่สะดุดตาคุณบ้างไหม
ไม่มีค่ะ ฉันไม่ได้สังเกตอะไรเลย
แต่เลารา ในตอนนั้น
อาซันตามียาลอราซีแพม 27 เม็ด ในร่างกายของเธอ
ถ้าการดูดซึมยาเหล่านี้ เกิดขึ้นที่บ้านของคุณอัลฟอนโซ บัสเตร์รา
ตามที่ฝ่ายสืบสวนเสนอแนะอย่างต่อเนื่อง
ฉันอยากรู้ว่าเป็นไปได้ยังไงที่อาซันตา
จะเดินอยู่บนถนนได้อย่างปกติในตอนนั้น
แน่ใจนะว่าไม่ได้สังเกตเห็นอะไรแปลกๆ มีอะไรไหมคะ
ฉันบอกแล้วไงคะว่าไม่ได้สังเกตอะไร
- ฉันไม่ได้สังเกตอะไรเลย - โอเคค่ะ
โรซาริโอออกจากโรงจอดรถตอน 18.14 น.
และมาถึงปั๊มน้ำมันเวลา 18.21 น
ฉันอยากขอให้แสดงใบเสร็จซื้อรองเท้าผ้าใบ
ไฟล์ 1344 ทวิ ที่หน่วยพิทักษ์พลเรือนมอบให้ในตอนนั้น
หลังจากสอบถามข้อมูลที่จำเป็นแล้วค่ะ
ขอบคุณค่ะ
เลารา บอกวันที่และเวลา ในใบเสร็จของการซื้อรองเท้าได้ไหม
วันที่ 21 กันยายน เวลา 18.21 น. ค่ะ
18.21 น
เมื่อพิจารณาว่าคุณออกจากร้านเมื่อจ่ายเงินแล้ว
และจากร้านไปถึงทางข้ามที่อยู่ห่างกันไม่กี่เมตร
คุณเห็นอาซันตากับอัลฟอนโซบนถนนได้ยังไง
ถ้าในตอนนั้น อัยการระบุว่าพวกเขาอยู่ในรถ กำลังเดินทางไปเตโอ
ศาลที่เคารพ ผมขอเรียนให้ทราบว่าเครื่องคิดเงิน
ไม่ได้เชื่อมต่อกับอินเทอร์เน็ต ก็เลยไม่ถูกนำมาเป็นหลักฐาน
เป็นอีกตัวอย่างหนึ่ง ที่คุณใช้เส้นเวลาในการสืบสวนครั้งนี้
- คุณทนาย - ค่อนข้างพิถีพิถันเมื่อมันเหมาะสมกับคุณ
- อย่าให้ศาลต้องตำหนิคุณ - เมื่อมันเหมาะสมกับพวกเขาค่ะ
ไม่ต้องตอบคำถาม
ฉันมั่นใจว่าเป็นพวกเขา
และฉันก็มั่นใจว่าเป็นวันนั้น ไม่ใช่วันอื่น
หมดคำถามค่ะ ศาลที่เคารพ
เราพักกันสักครู่ เรื่องคำให้การของเลารา ปริเอโต
ที่ยืนยันว่าเธอเห็น อัลฟอนโซ บัสเตร์ราเดินอยู่บนถนน
กับอาซันตาลูกสาวของเขา ในค่ำวันเกิดเหตุฆาตกรรม
และก็พักเรื่องกิจกรรมมือถือของเขา
การขาดความร่วมมือของเขา ระหว่างการสืบสวนทั้งหมด
และรายการยาวเหยียดของความไม่สอดคล้องกัน การโกหก และความขัดแย้งต่างๆ
ที่ทั้งสามีและภรรยามอบให้เรา
มันได้รับการพิสูจน์แล้วระหว่างการพิจารณาคดีนี้
ว่าเด็กคนนี้ อาซันตา ยง ฟาง บัสเตร์รา ปอร์โต
ถูกระงับประสาท ด้วยการให้ยาลอราซีแพมซ้ำแล้วซ้ำอีก
ในช่วงสามเดือนสุดท้ายของชีวิตเธอ
และคุณต้องรู้ด้วยว่ามีตัวส่วนร่วมในเรื่องทั้งหมดนี้
อะพาร์ตเมนต์บนถนนเรปูบลิกา อาร์เฆนตินา
เพราะมันเป็นอะพาร์ตเมนต์ของคุณบัสเตร์รา
ที่ที่เด็กคนนี้นอนหลับตอนมีอาการเวียนศีรษะ
มันคือในอะพาร์ตเมนต์ของเขา ที่ที่เธอกินมื้อเที่ยงเป็นครั้งสุดท้าย
พร้อมกับแม่ของเธอ โรซาริโอ ปอร์โต
ผมสงสัยว่าทำไมคุณบัสเตร์รา
ทั้งๆ ที่มีหลักฐานมากมาย ที่กล่าวหาอดีตภรรยาของเขา
ถึงปฏิเสธที่จะปรักปรำเธอ
รู้ไหมว่าทำไม
คุณรู้ไหมว่าทำไม
เพราะพวกเขาทั้งคู่มีเหตุผลที่จะกำจัดอาซันตา
คุณโรซาริโอ ปอร์โต ออร์เตกา
เพราะเธอรู้สึกหนักใจกับลูกสาวของเธอ
และคุณอัลฟอนโซ บัสเตร์รา กัมปอร์โร
เพราะเขาเต็มใจทำทุกอย่าง
ทำทุกอย่างเพื่อที่จะได้ อดีตภรรยาของเขากลับคืนมา
รวมทั้งวิถีชีวิตของเขา
อาชญากรรมนี้ผูกมัดเขาไว้กับเธอตลอดไป
อัยการพูดถึงหลักฐาน
แต่วันนี้ สองปีหลังจากการตายของเด็ก
ไม่มีหลักฐานแม้แต่ชิ้นเดียว ที่บ่งชี้ว่าลูกความของฉัน
คุณอัลฟอนโซ บัสเตร์รา อยู่ที่บ้านมอนตูโต
หรือบนถนนที่มีคนเห็นอาซันตา
แต่อัยการจะแก้ต่างหรือโต้แย้งได้ยังไง
ว่าลูกความของฉัน อาจอยู่ในที่สองแห่งในเวลาเดียวกัน
มันเป็นคำถามเดียวกันกับที่ฉันมี
เมื่อเลารา ปริเอโตอ้างว่า เธอเห็นอัลฟอนโซกับอาซันตาที่ถนน
ฟังนะ มันเป็นไปได้ยังไง
จากกล้องวงจรปิด 37 ตัวที่ถูกตรวจสอบ
ไม่มีกล้องเลยสักตัว ที่แสดงภาพคุณบัสเตร์รากับลูกสาวของเขา
ฟังนะคะ คำตอบก็เหมือนกัน
เลารา ปริเอโตไม่ได้โกหก
เธอพูดสิ่งที่เธอเชื่อว่าเธอเห็น
เลารา ปริเอโตจำวันผิด
เพราะวันที่ 21 กันยายน 2013
อัลฟอนโซ บัสเตร์ราไม่ได้ออกจากบ้านของเขา
ขอย้ำนะคะ เขาไม่ได้ออกจากบ้านของเขา
เหตุใดฝ่ายโจทก์จึงมุ่งสร้างแผนการเดินทาง
ตามหลักฐานแวดล้อมอย่างเดียวล่ะคะ
สิ่งเดียวที่พวกเขาต้องการคือให้คุณเชื่อ
ว่าจำเลยควรมีพยานยืนยันที่อยู่
ทั้งที่ในความเป็นจริง ฝ่ายโจทก์
ที่เคารพสิทธิ์ในการแก้ต่างที่ถูกต้อง
ควรพิสูจน์ข้อกล่าวหาร้ายแรง ที่ถูกตัดสินในห้องพิจารณาคดีนี้
ซึ่งเป็นสิ่งที่พวกเขายังไม่ได้ทำ
โดยส่วนตัวแล้ว ฉันอยากจะบอกว่า
ถ้าในการแก้ต่างนี้ ฉันสามารถช่วย
ให้คุณตัดสินได้โดยไม่มีอคติ
ให้คุณถูกชี้นำด้วยเหตุผล
และให้คุณโหวตตัดสินได้
ด้วยสำนึกในความรับผิดชอบที่ฉันรู้ว่าคุณมี
ฉันก็ทำหน้าที่ของฉันเสร็จสิ้นแล้ว
ตอนนี้ถึงตาคุณทำหน้าที่ของคุณแล้ว
ขอบคุณค่ะ
สมาชิกคณะลูกขุน
ระหว่างการพิจารณาคดี ฝ่ายโจทก์ยังคงยืนยันข้อกล่าวหา
ตามหลักฐานที่ไม่ชัดเจนพอที่จะเชื่อถือได้
หรืออาศัยการคาดเดาเท่านั้น
ความจริงก็คือ
ไม่มีหลักฐานกล่าวหาจำเลย
ตามที่เพื่อนร่วมงานผม ในทีมฝ่ายจำเลยกล่าวไปแล้ว
และวันนี้ก็ยังไม่มี
อย่างที่พวกคุณหลายคนคงรู้แล้ว
โรซาริโอ ปอร์โตเป็นทนายผู้ทรงคุณวุฒิ
ผ่านการฝึกฝนทางปัญญาที่ได้รับการพิสูจน์แล้ว ฉะนั้นจึงเป็นผู้มีปัญญา
คุณเชื่อเหรอว่าถ้าเธอฆ่าลูกสาวตัวเอง
เธอจะทิ้ง…
เบาะแส สัญญาณ หรือร่องรอยอาชญากรรมของเธอไว้
อย่างผงสีขาวหรือเชือกนั่น
มันคงไม่สมเหตุสมผลเลย
ผมถึงได้ย้ำเตือนคุณว่า ยังมีใครบางคนข้างนอกนั่น
ที่ยังไม่ถูกลงโทษและลอยนวลอยู่
ใครบางคนที่อันตรายซึ่งอาจฆ่าได้อีก
และอัยการที่สมรู้ร่วมคิด กับผู้พิพากษาที่ทำการสืบสวน
ตั้งใจจะเปลี่ยนแม่คนเป็นปีศาจ
ปีศาจที่อยู่ตรงนี้ ข้างๆ ผม
พ่อแม่สองคนนี้มีเหตุจูงใจอะไร
ผู้ที่มอบการศึกษาที่ดีที่สุดให้ลูกสาวของพวกเขา
พ่อแม่ที่รักลูกเหนือสิ่งอื่นใด
ที่จะทำให้ตัดสินใจฆ่าเธอ
ผมขออนุญาตตอบนะครับ ไม่มีเลย
เพราะฉะนั้น ผมขอให้คุณ วิเคราะห์ข้อเท็จจริงอย่างละเอียด
ข้อเท็จจริงที่พิสูจน์แล้ว รวมทั้งสิ่งที่ยังไม่ได้พิสูจน์
และใช้เวลาไตร่ตรองอย่างมีสติ
ก่อนที่จะทำการตัดสิน
เดิมพันคือเกียรติและอิสรภาพของคนสองคน
ที่ทนติดคุกมาสองปีแล้ว
และสูญเสียลูกสาวคนเดียวของพวกเขาไป
ผมมีแค่นี้ ขอบคุณครับ
ขอบคุณครับ คุณทนาย
หลังจากนำเสนอหลักฐานและฟังรายงาน
จากอัยการและทุกฝ่ายแล้ว
ตอนนี้ถึงตาคุณต้องไตร่ตรองแล้ว
ขอให้โชคดี
และขอให้คุณตัดสินใจตามหลักฐานที่เสนอ
และกระทำอย่างมีสติ
ขอบคุณครับ
งั้นก็มาโหวตกันเลย
ความคิดที่ว่าใครบางคนอยากฆ่าลูกสาวตัวเอง
ผมว่ามันไม่ค่อยฉลาดเท่าไหร่
รู้ไหมว่าผมหมายถึงอะไร
เขาออกจากบ้านไป แต่ไม่มีกล้องจับภาพเขาไว้เลย
จะหลบเลี่ยงกล้องได้ เขาต้องอ้อมไป
ผ่านถนนอีกหลายสาย
โดยเฉพาะบ่ายวันเสาร์ในซานเตียโก
ปลายฤดูร้อน ตอนที่มีรถและผู้คนเต็มไปหมด
ผมขับรถตู้ส่งของ
ตอนหกโมงเย็น ทุกคนออกไปเดินเล่น
เขาไปกับเด็กผู้หญิงที่ถูกวางยาเนี่ยนะ
้เดินอยู่กลางถนน ไม่มีใครสังเกตเห็นเลยเหรอ
ไม่รู้สินะ
สำหรับผม มันดูเลินเล่อมากเลย
เราต้องประเมินหลักฐานโดยรวม บางคนจะมีความเห็นที่ดีกว่าคนอื่น
สิ่งสำคัญคือการมองคดีนี้ที่ภาพรวม
ใช่ ผมพยายามอยู่ แต่ผมไม่แน่ใจ
มีหลักฐานเกี่ยวกับว่า…
"เขาไม่ได้ทำนี่"
"เขาไม่ได้ทำนั่น"
"เขาต้องทำนี่"
ผมก็ไม่รู้
แต่คุณเห็นสิ่งที่เขาไม่ได้ทำเพื่อลูกสาวใช่ไหม
เขาไม่ได้แจ้งความ
เขาไม่อยากรู้ว่าเกิดอะไรขึ้น หลังจากพวกนั้นบุกรุกเข้าบ้านและพยายามฆ่าเธอ
เขาไม่ได้พาเด็กไปหาหมอ ทั้งๆ ที่เวียนหัว
ใช่ เราทุกคนรู้ดีว่าถ้าเป็นเรา เราจะทำอะไร
แต่คุณต้องอยู่ที่นั่น
แม่ผมเคยพูดว่า "ปัญหาในบ้านแก้ไขกันที่บ้าน"
มันอาจไม่มีความหมายอะไร แต่…
แม่คุณจะว่ายังไง เรื่องที่โทรศัพท์ของบัสเตร์ราปิดการใช้งาน
เธออาจคิดว่าเขาไม่อยากให้ใครเจอเขา
และอย่าลืมว่าหลังจากซื้อยาทุกครั้ง
เด็กมีอาการเวียนหัวที่ตรงกับช่วงเวลา
ที่เธออยู่ในความดูแลของพ่อเธอ
และช่วงเวลาที่เธอกินลอราซีแพม
ก็ตรงกับเวลากินอาหารที่บ้านพ่อเธอด้วย
คุณอยากโหวตยังไงก็ได้ แต่เราต้องโหวต
คุณติดตามคดีนี้ในสื่อหรือเปล่า
เปล่า ผมทำงานมากเกินไป
งั้นคุณก็ไม่ได้ฟัง การพูดคุยระหว่างบัสเตร์รากับปอร์โต
ในห้องขังตอนที่พวกเขาถูกจับ
"อย่าพูดอะไรที่เป็นปัญหา พวกเขาฟังเราอยู่"
อัลฟอนโซพูดแบบนี้กับโรซาริโอ
"จินตนาการลามกของคุณจะเป็นปัญหาใหญ่"
เธอตอบเขา
"คุณเคยมีเวลาทำแบบนั้นเหรอ"
พวกเขาพูดแบบนั้นเหรอ
มันคือการพูดคุยของพวกเขา
ไม่มีใครพูดแบบนั้น เว้นแต่พวกเขามีอะไรปิดบัง
โอเค เดี๋ยวนะ
ไม่มีใครพูดถึงการพูดคุยพวกนี้ ในการพิจารณาคดีใช่ไหม
แล้วยังไงกัน
เราเอามาพิจารณาไม่ได้
ไม่ว่าจะนำเสนอในการพิจารณาคดีหรือไม่ มันคือเรื่องจริง เราได้ยินมันแล้ว
ผมไม่สงสัยเลย
ฉะนั้นมาโหวตกันเถอะ
เชิญโฆษกของคณะลูกขุนกล่าวได้
คณะลูกขุนมีมติเป็นเอกฉันท์
ตัดสินว่าจำเลยโรซาริโอ ปอร์โต ออร์เตกา
มีความผิดฐานฆาตกรรม อาซันตา บัสเตร์รา ปอร์โตที่ป้องกันตัวเองไม่ได้
เช่นเดียวกัน คณะลูกขุนมีมติเป็นเอกฉันท์ ตัดสินว่าจำเลยอัลฟอนโซ บัสเตร์รา กัมปอร์โร
มีความผิดฐานฆาตกรรม
อาซันตา บัสเตร์รา ปอร์โตที่ป้องกันตัวเองไม่ได้
ตามข้อเท็จจริงที่ได้พิสูจน์แล้วดังต่อไปนี้
คุณอัลฟอนโซ บัสเตร์รา กัมปอร์โร และคุณโรซาริโอ ปอร์โต ออร์เตกา…
คุณสองคนทำได้ดีมาก
สัปดาห์หน้าเจอกันค่ะ
ใช่ ผมคิดว่าเราทำคดีฟิอัญโญด้วยกัน
โฆตาโฆตา
คุณเกลียดจริงๆ สินะเวลาคดีชนะยาก
แล้วเจอกัน
สักวันหนึ่ง
พวกเขาจะต้องทิ้งกุญแจไว้ให้เราปิดตึกแน่
โรซาริโอ
เรารู้ว่าเส้นทางนี้มันจะไม่ง่าย
แต่เราจะพยายามทุกทางเลือก
ช่วยอะไรฉันหน่อยได้ไหม
ได้ครับ
ฉันคิดว่าฉันอยากลงข่าวมรณกรรม
ให้อาซันตาทุกวันที่ 22 กันยายน
- ครับ ผมหาเบอร์ติดต่อให้ได้… - คุณช่วยจัดการให้ฉันได้ไหม
ได้ครับ
ฉันอยากให้เขียนมันว่า…
"แม่จะรักลูกตลอดไป"
"แม่"
คุณสั่งเองได้ ไม่ว่าจะอยู่ที่ไหนก็ตาม
พวกเขาปฏิเสธสิทธิ์นั้นไม่ได้หรอก
สัญญากับฉันสิ
สัญญาสิว่าคุณจะทำมัน
ฆวนโฆ
โอเค
ขอบคุณค่ะ ขอบคุณมาก
ซาร่า ระวังนะ เดี๋ยวก็ล้มหรอก ระวัง
นั่นคืองานของเรา รวบรวมหลักฐาน
- คนอื่นๆ ตีความมัน ใช่ไหม - ใช่ค่ะ
- มันก็เป็นอย่างนี้แหละ - มันก็เป็นอย่างนี้แหละ
เอ้านี่ เอานี่ไป
บอกแม่สิ "มันก็เป็นอย่างนี้แหละ" บอกเธอสิ
- นี่ - มันก็เป็นอย่างนี้แหละ
โลกที่พวกเขาจะเติบโตขึ้นมา
ผมว่ามันจะดีกว่าโลกที่เราเติบโตมานะ
ใช่ไหม อยากดื่มไหม
- น้ำ - น้ำเหรอ
- หวังอย่างนั้นกันเถอะ
อะไรจ๊ะลูก
วันนี้ การพิจารณาคดีการตาย
ของอาซันตา ยง ฟาง ในที่สุดก็เสร็จสิ้นลงแล้ว
หลังจากที่คณะลูกขุนประชุมกันเพื่อพิจารณา
พวกเขาเชื่อว่ามันได้รับการพิสูจน์แล้วว่า ทั้งอัลฟอนโซ บัสเตร์รา กัมปอร์โร
และโรซาริโอ ปอร์โต ออร์เตกาได้กระทำ…
(โรซาริโอ ปอร์โตและอัลฟอนโซ บัสเตร์รา ถูกตัดสินจำคุก 18 ปี)
(ข้อหาร่วมกันฆาตกรรมอาซันตา ลูกสาวของพวกเขา)
(ทั้งศาลสูงแห่งกาลิเซียและศาลฎีกา)
(ยืนยันคำพิพากษา)
(พวกเขาพิจารณาว่าข้อเท็จจริง ในการตัดสินทั้งหมดนั้นพิสูจน์ได้)
(ยกเว้นข้อเท็จจริงที่ว่า อัลฟอนโซอยู่ในบ้านที่มอนตูโต)
(หลังจากพยายามหลายครั้ง โรซาริโอ ปอร์โตก็ฆ่าตัวตายได้สำเร็จ)
(ในเรือนจำบริเอวา อาบีลา วันที่ 18 พฤศจิกายน 2020)
(เธอลงข่าวมรณกรรมในหนังสือพิมพ์ จนถึงตอนนั้น)
(เพื่อเป็นเกียรติแก่ลูกสาวของเธอทุกปี)
(อัลฟอนโซ บัสเตร์ราจะจำคุกจนถึงปี 2031)
(เขาบอกว่าจะรับโทษจนถึงวันสุดท้าย)
(เพื่อพิสูจน์ความบริสุทธิ์ของเขา)
(อาซันตา ยง ฟาง บัสเตร์รา ปอร์โต (2000 - 2013))
(สร้างจากเรื่องจริง)
(บางส่วนถูกสมมติขึ้น เพื่อความเป็นส่วนตัวและการเล่าเรื่อง)
คำบรรยายโดย ประเมิน ปิ่นทอง